**Raimond Kaljulaid** (sündinud 27. jaanuaril 1982) on Eesti poliitik, XIV ja XV Riigikogu liige. Ta oli 2016–2019 Põhja-Tallinna linnaosa vanem.

Tegevus poliitikuna
-------------------

Kaljulaid oli 2001–2019 Keskerakonna liige. Aastatel 2002–2004 oli ta Tallinna linnapea Edgar Savisaare avalike suhete nõunik. Asutas 2009. aastal Eesti esimese sisuturundusagentuuri, tegutsedes reklaami- ja turundusvaldkonnas aitas kaasa ka Keskerakonna valimiskampaaniate korraldamisele. 
2016. aasta märtsis sai temast Põhja-Tallinna linnaosa vanem.

2017. aasta kohaliku omavalitsuse volikogude valimistel sai üleriigiliselt teise tulemuse 5521 häälega, edestades ka sama ringkonna esinumbrina kandideerinud Keskerakonna tipp-poliitikut Yana Toomi. Pärast valimisi jätkas ta tööd Põhja-Tallinna linnaosa vanemana.

Kaljulaid oli kuni aprillini 2018 Põhja-Tallinna jalgpalliklubi JK Volta president.

2016. aasta septembris esitati Kaljulaidile kahtlustus omastamisele kaasaaitamises reklaamiteenuse osutamise puhul, menetlus lõpetati oktoobri alguses oportuniteedi alusel.

2016. aasta 5. novembril toimunud Keskerakonna erakorralisel kongressil valiti Raimond Kaljulaid 295 häälega Keskerakonna juhatuse liikmeks. Keskerakonna juhatuse valimistel 2018. aastal sai Raimond Kaljulaid kõige rohkem hääli (488) ning osutus taas Keskerakonna juhatusse valituks. Kui Keskerakond astus pärast 2019. aasta Riigikogu valimisi koalitsioonikõnelustesse Isamaa ja EKRE-ga, teatas Kaljulaid, et lahkub protesti märgiks Keskerakonna juhatusest.

2017. aastal nimetas ajakiri Pulss Raimond Kaljulaidi aasta tallinlaseks.

2018. aastal pälvis Kaljulaid ELMO preemia, mida annab välja Varjupaikade MTÜ. Tegu on söakuse preemiaga silmapaistvale ametiisikule, kellega MTÜ-l on olnud võimalus viimase aasta jooksul koostööd teha.

2018. aastal oli Raimond Kaljulaid Eesti Päevalehe hinnangul 78. kohal saja kõige mõjukama Eesti tegelase seas. Samuti oli ta 11. kohal vene elanikkonna mõjutajate seas.

Kaljulaid on kirjutanud poliitkampaaniate strateegiatest ja põhimõtetest raamatu "Winning Elections: Strategies and Principles for Victory in the War for Votes".

2019. aasta Riigikogu valimistel sai ta 1. valimisringkonnas Keskerakonna esinumbrina kandideerides 7303 häälega isikumandaadi. Ta üritas nurjata Keskerakonna koalitsiooni EKREga ning selle ebaõnnestumisel astus Keskerakonnast välja. Kaljulaidi sõnul keeldus telekanal Pervõi Baltiiski Kanal näitamast tema reklaame, mis olid suunatud üleskutsele mitte toetada Eesti Konservatiivse Rahvaerakonna valitsusse võtmist.

2019. aasta 26. mail toimunud Euroopa Parlamendi valimistel kandideeris Raimond Kaljulaid üksikkandidaadina, tegi paremuselt seitsmenda tulemuse 20 643 häälega, kuid ei osutunud valituks.

2019. aasta 7. novembril astus Kaljulaid Sotsiaaldemokraatlikku erakonda.

2021. aasta 7. jaanuaril teatasid Tallinna Sotsiaaldemokraadid, et on valinud Raimond Kaljulaidi oma linnapeakandidaadiks 2021. aasta valimisteks.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 1817 häält ning osutus valituks.

Haridus
-------

Kaljulaid on lõpetanud Tallinna Saksa Gümnaasiumi.

Ta on õppinud Tartu Ülikooli sotsiaalteaduskonnas semiootika ja kulturoloogia eriala.

2023. aasta Riigikogu valimisteks registreerimise ajal oli Kaljulaiu haridustasemeks keskharidus.

Poliitilised seisukohad
-----------------------

Poliitikasse tulles soovitas Eestil loobuda tabudest, mis muudavad avaliku sektori jäigaks ja otsustussüsteemi aeglaseks. Tema hinnangul võiks väikeriik Eesti olla oma majandusotsuste ja põhimõtteliste sotsiaalprobleemide lahendamisel palju dünaamilisem.

Raimond Kaljulaid on võtnud sõna uimastipoliitika muutmiseks ning leiab, et see vajab fundamentaalseid ümberkorraldusi, et väheneksid narkosurmad ja narkomaaniast tingitud kuritegevus.

Ta on kirjutanud artikleid ülereguleerimise kahjulikust mõjust ettevõtlusele, firmaautode maksustamise probleemidest, samuti olnud kriitiline Tallinna Televisiooni suhtes.

Korruptsiooni vähendamiseks on ta pakkunud välja erakondade rahastamise mudeli, mis piiraks erakondade võimalusi teha iseseisvalt valimiskampaania kulutusi ning rahastada kampaaniaid muudest kui seaduslikest vahenditest.

Kaljulaidi hinnangul peaks riik aitama lähisuhtevägivalla ohvritel suhtest lihtsamalt väljuda ning seadustama e-lahutuse.

Linnaosavanemaks saades lõpetas ta suured massiüritused ning suunas sellega vabanenud raha heakorraprojektidesse.

Kaljulaidi sõnul on Eesti Konservatiivse Rahvaerakonna toetuse suurenemise taga, eriti väljaspool Tallinna, osalt nende kajastus Tallinna Televisioonis.

Ivan Makarov on Kaljulaidi nimetanud "eriti venemeelseks eestlaseks" ja "silmapaistvalt kohaliku tähtsuse ja silmaringiga tegelaseks".

Isiklikku
---------

Raimond Kaljulaid on Kersti Kaljulaidi poolvend.

Ta on olnud Edgar Savisaare tütre Maria Savisaare elukaaslane.

Aastatel 2008–2016 oli Raimond Kaljulaid abielus fotograaf Olga Makinaga.

Tegeleb fotograafiaga.

Ta on teadaolevalt esimese Eesti poliitikuna poseerinud ajakirjafotodel alasti. Teda pildistas fotograaf Krõõt Tarkmeel ajakirja Anne & Stiil rubriigi "Kehalugu" tarbeks.

Raimond Kaljulaid ei eita, et on proovinud nooruses narkootikume.

Viited
------

1. ↑  "Äriregistri otsing". Originaali arhiivikoopia seisuga 14. veebruar 2018. Vaadatud 15. oktoobril 2016.
2. ↑  Delfi: Keskerakonna Tallinna Nõukogu esitas Põhja-Tallinna linnaosa juhi kandidaadiks Raimond Kaljulaidi
3. ↑  Delfi: Raimond Kaljulaid kinnitati Põhja-Tallinna vanemaks
4. ↑  "Debütandist üllataja Raimond Kaljulaid: tänulik olen". *Äripäev*.
5. ↑  "Keskerakond kinnitas pooled Tallinna linnaosavanemad: Raimond Kaljulaid jätkab Põhja-Tallinnas, ent näiteks Mustamäe sai uue juhi". *Delfi*.
6. ↑  "Raimond Kaljulaid asub Põhja-Tallinna JK Volta presidendiks".
7. ↑  Eesti Päevaleht: Linnaosavanem Kaljulaid sai kahtlustuse
8. ↑  Delfi: Raimond Kaljulaidi suhtes lõpetati kriminaalmenetlus
9. ↑  "Keskerakonna uus juhatus on Ratta leerist, peasekretär on Jaak Aab". Uudised.err.ee, 5.11.2016
10. ↑  Keskerakond (13.10.2018). "KESKERAKONNA VIIB VALIMISTELE ESIMEES JÜRI RATAS JA ERAKONNA UUS JUHATUS".
11. ↑  Kaljulaid ERR-ile: enne lõhenegu Keskerakond, kui EKRE võimule aidatakse. ERR, 12.03.2019
12. ↑  Avaldus seoses Keskerakonna juhatuse otsusega alustada EKRE-ga koalitsioonikõnelusi. Raimond Kaljulaidi blog, 11. märts 2019
13. ↑  "Raimond Kaljulaid Sunshine boy". *Pulss*.
14. ↑  "Elmo preemia läks Põhja-Tallinna vanemale". Originaali arhiivikoopia seisuga 20. november 2018.
15. ↑  "Elmo Preemia".
16. ↑  "Eesti Mõjukad 2018". *Eesti Päevaleht*.
17. ↑  Raimond Kaljulaid. "Winning Elections: Strategies and Principles for Victory in the War for Votes".
18. ↑
19. ↑  Raimond Kaljulaid lahkub Keskerakonnast, ERR, 5. aprill 2019
20. ↑  Raimond Kaljulaid (20. märts 2019). "Alustan kampaaniaga, kus kutsun Kõlvartit, Toomi ja teisi EKRE vastu hääletama". *Voog*. Edicy. Originaali arhiivikoopia seisuga 11. aprill 2019.
21. ↑  Kook, Urmet (27.05.2019). "Euroopa Parlamendi valimised Eestis võitis Reformierakond". *ERR*.
22. ↑  "Raimond Kaljulaid ühines sotsiaaldemokraatidega" ERR, 7. november 2019
23. ↑
24. 1 2  "Savisaar võttis tööle tütre elukaaslase". *Delfi.ee*. 06.03.2002. Vaadatud 21. oktoobril 2018.
25. ↑  "SLÕL: Poliitika ei sega Maria Savisaare abiellumist". *Sl Õhtuleht*. 01.08.2001. Vaadatud 21. oktoobril 2018.
26. ↑
27. ↑  Allan Rajavee. "Raimond Kaljulaid: "uue generatsiooni" keskerakondlane soovitab Eestil tabudest loobuda". *ERR*.
28. ↑  Raimond Kaljulaid (23.08.2017). "Raimond Kaljulaid: Eesti vajab fundamentaalset muutust uimastipoliitikas". *Eesti Päevaleht*.
29. ↑  Raimond Kaljulaid. "ÜLEREGULEERIMISE EPIDEEMIA". *Nihilist.fm*. Originaali arhiivikoopia seisuga 8. veebruar 2018.
30. ↑  Raimond Kaljulaid (13.06.2015). "Raimond Kaljulaid firmaautode maksustamisest: kui riik tahab maksustada autosid, siis tulebki maksustada autosid. Selle asja nimi on automaks". *Eesti Päevaleht*.
31. ↑  Raimond Kaljulaid (05.01.2017). "Raimond Kaljulaid: Tallinna TV aitab suurendada EKRE toetust". *ERR*.
32. ↑  Raimond Kaljulaid (17.08.2017). "Raimond Kaljulaid: korruptsiooni vähendamiseks peab riik võtma erakondadelt õiguse ise reklaami osta ja äkki peaks ERRi lubama poliitreklaami?". *Eesti Päevaleht*.
33. ↑  Kadi Raal (22.01.2018). "Riik peaks aitama lähisuhtevägivalla ohvritel suhtest lihtsamalt väljuda ning seadustama selleks e-lahutuse, arvab Põhja-Tallinna vanem Raimond Kaljulaid". *Postimees*.
34. ↑  Uwe Gnadenteich (20.11.2016). "Põhja-Tallinn tühistab raha neelavad massiüritused". *Postimees*.
35. ↑  Kärt Anvelt (5. jaanuar 2017). "Keskerakonna kimbatus: Tallinna TV aitab suurendada EKRE toetust". *Eesti Päevaleht*. Ekspress Meedia. Originaali arhiivikoopia seisuga 5. jaanuar 2017.
36. ↑  Ivan Makarov "Kolm vägilast", Postimees, 30. aprill 2019
37. ↑  Delfi: Ühe perekonna tähtis nädal
38. ↑  Urmas Seaver. "Savisaar sai nõunikuks tütre 20-aastase elukaaslase". Postimees.ee, 6. märts 2002
39. ↑  Delfi Publik
40. ↑  Postimees: Põhja-Tallinna linnaosa vanem Raimond Kaljulaid ja Olga Makina lahutasid abielu
41. ↑  "Keskerakonna uus aju on presidendi poolvend Raimond, keda Savisaare lähikond peab reeturiks". *Eesti Ekspress*.
42. ↑  "Raimond Kaljulaid: "Mida vähem inimesed oma keha pärast valehäbi tunnevad, seda muretum on elu"". *Anne & Stiil*. Originaali arhiivikoopia seisuga 8. veebruar 2018.
43. ↑  "Raimond Kaljulaid: "Minu kokkupuuted narkootikumidega on olnud lihtsalt lõbusad!"". *Kroonika*. 12.08.2016. Originaali arhiivikoopia seisuga 8.02.2018.

Artiklid
--------

23.08.2017 EPL. "Eesti vajab fundamentaalset muutust uimastipoliitikas"

17.08.2017 EPL. "Korruptsiooni vähendamiseks peab riik võtma erakondadelt õiguse ise reklaami osta ja äkki peaks ERRi lubama poliitreklaami?"

10.08.2017 Delfi. "Killustunud linnavalitsus ja pidev "diilitamine" võib tööd küll anda, kuid mitte tallinlastele, vaid kapole"

31.05.2017 ERR. "Reformierakonna lubadusi ei mäleta 2030. aastal enam keegi"

30.05.2017 Delfi. "Jutud paremvalitsusest on selgelt lihtsalt spinn. Nutikas spinn iseenesest"

10.05.2017 Postimees. "Verbaalne vägivald hävitab avalikku debatti"

29.03.2017 Delfi. "Tallinna linna juhtimine on oluliselt muutunud, mingit "maffiatüüpi organisatsioonikultuuri" Tallinnas ei ole"

17.03.2017 Delfi. "Keskmise ja väiksema sissetulekuga inimeste heaks tehtud otsuseid vihkavad oravaparteilased kirglikult. Nii Michali kui Pevkuri pooldajad"

27.02.2017 Õhtuleht. "Keskenduda tuleb küünarnukitunde taastamisele"

20.02.2017 Postimees. "Vastulause: Postimehe reitingulugu solvas Keskerakonda"

08.01.2017 Õhtuleht. "Pevkuri võit on tagatoa selge kaotus"

30.12.2016 EPL. "Mida teha, et Eesti ei saaks oma Trumpi ja Brexitit?"

28.12.2016 Postimees. "Raimond Kaljulaid: Keskerakonna valimisvõite pole toonud idaideoloogia"

08.03.2016 Best Marketing "Raimond Kaljulaid räägib, miks ta poliitikasse läheb"

24.07.2016 ERR Uudised. "Raimond Kaljulaid: "uue generatsiooni" keskerakondlane soovitab Eestil tabudest loobuda"

08.12.2016 EPL. "Alkoholi- ja automüüjate lobitöö on väga võimas. Rainer Vakra pärast me uut kongressi ei tee"

30.11.2016 EPL. "Oravaid ootab kriis, huvi Repinski vastu võiks raugeda, Vabaerakonna õhupallist lastakse õhku välja"

22.11.2016 Delfi. "Peaminister peaks toetama majanduskasvu ja viima selle paljudeni, mitte mässama idufirmade ja puukelladega"

12.11.2016 EPL. "Brexit, Trump, pagulased, äärmuslased… Ärgake üles, suured muutused jõuavad Eestisse tavaliselt hilinemisega, aga jõuavad!"

01.11.2016 EPL. "Saadame ametnikud Hiina, mitte Lasnamäe servale"

12.10.2016 EPL. "Jüri Ratas hakkab juhtima Keskerakonda, kes paneb Taavi Rõivase tooli veel rohkem kõikuma""

30.09.2016 EPL. "Toomil, Kõlvartil ja Ivanoval oleks mõistlikum jätkata Keskerakonnaga"

24.09.2016 EPL. "Miks Marina Kaljurand täna kaotas?"

02.09.2016 EPL. "Kallasel Riigikogus ei õnnestunud, miks hiljem peaks? Kaljuranna toetust avalikkuse silmis suurendab see, et ta justkui ei kuulu ühtegi erakonda"

09.08.2016 EPL. "5+1 põhjust, miks Allar Jõks presidendina oleks katastroof – kingitus parempoolsetele, kaotus Eesti rahvale"

03.07.2016 Delfi. "Laske maha, pange kinni!" suhtumine narkoprobleemi ei lahenda"

05.06.2016 EPL. "Sotside agressiivne soov defineerida uus "põhikonflikt" ühiskonnas on vesi EKRE veskile"

08.05.2016 EPL. "Kaotame ära kõik praegused maksud. Kindel kuutasu, null protsenti ajuvabadust"

03.01.2016 EPL. "Parts on kooseluseaduse pantvang"

| * v
* r
Riigikogu praegune koosseis |
| --- |
| RE fraktsioon (37) | 

* Akkermann
* Alender
* Haugas
* Joller
* Kadastik
* Kallas
* Keldo
* Kersna
* Kiili
* Kivi
* Kivimägi
* Klaassen
* Kross
* Kruuse
* Kuusemäe
* Laaneots
* Lahe
* Lauri
* Ligi
* Merilind
* Mihkelson
* Pere
* Pillak
* Raidma
* Randpere
* Ruusmann
* Rõivas
* Seeme
* Siemann
* Suslov
* Sutrop
* Sutt
* Sõerd
* Šmigun-Vähi
* Tiidus
* Toomast
* Vaga

 |
| EKRE fraktsioon (16) | 

* Aller
* Epler
* Frosch
* H.-M. Helme
* Mart Helme
* Martin Helme
* Kingo
* Kokk
* Kunnas
* Laneman
* Pohlak
* A. Poolamets
* E. Poolamets
* Põlluaas
* Valge
* Vooglaid

 |
| Eesti 200 fraktsioon (14) | 

* Hussar
* Izmailova
* Lutsar
* Pakosta
* Raid
* Reinaas
* Stoicescu
* K. Tali
* P. Tali
* Tamm
* Taro
* Tein
* Terras
* Uibo

 |
| KE fraktsioon (13) | 

* Aab
* Belobrovtsev
* Eesmaa
* Hanimägi
* Jevgrafov
* Karuse
* Kiik
* Korobeinik
* Kovalenko-Kõlvart
* Laats
* Ratas
* Sarapuu
* Tšaplõgin

 |
| SDE fraktsioon (9) | 

* Allas
* Kaljulaid
* Kütt
* Lomp
* Maran
* Odinets
* Ossinovski
* Pikhof
* Rand

 |
| Isamaa fraktsioon (8) | 

* Kokk
* Lukas
* Maastik
* Metsoja
* Reinsalu
* Seeder
* Sibul
* Solman

 |
| Fraktsioonitu (4) | 

* Grünthal
* Jufereva-Skuratovski
* Karilaid
* Mölder

 |
| 
XV Riigikogu |